**ELEMENTI I KRITERIJI PRAĆENJA I VREDNOVANJA U NASTAVI POVIJESTI**

**5.RAZRED**

**Elementi vrednovanja su:**

ČINJENIČNO ZNANJE

KONCEPTUALNO ZNANJE

PROCEDURALNO ZNANJE

**Svi elementi su jednako vrijedni pri zaključivanju ocjene koja ne mora nužno biti vezana za aritmetičku sredinu. Na kraju nastavne godine zaključna ocjena treba iskazati ukupnu usvojenost ishoda učenja, odnosno kako učenik iskazuje opseg i dubinu znanja i razumijevanja povijesnih događaja, pojava i procesa.**

Sve tri sastavnice mogu se vrednovati kroz pisane i usmene načine tako da se iz jednog **pisanog rada ili usmene provjere može dobiti jedna i/ili dvije ocjene,** ovisno o tome što se provjerava.

**Vrste vrednovanja:**

Svrha **vrednovanja za učenje** jest poticanje i usmjeravanje učenja pravodobnim povratnim informacijama. Provodi se sustavnim i kontinuiranim praćenjem individualnih i skupnih aktivnosti učenika, ciljanim pitanjima i razgovorom s učenicima te pisanim kontrolnim i praktičnim vježbama poput korištenja slijepih karata, izrade jednostavnih povijesnih karata na zadanoj podlozi, lenti vremena, različitih grafičkih prikaza i mapa, popunjavanja slijepih karata, izrade osobne mape i slično. **Važnu ulogu u vrednovanju za učenje imaju pravodobne i jasne povratne informacije.**

**Vrednovanje kao učenje** promatra se kao sastavni dio učenja, a provodi se postupcima koji obuhvaćaju **samovrednovanje i samoprocjenu učenika**, kao i **učeničko vrednovanje i procjenu radova drugih učenika**. U procesu vrednovanja kao učenja **učenik procjenjuje vlastito razumijevanje i poznavanje različitih postupaka i metoda, vlastite radove i uspješnost njihova prezentiranja i drugo. Učenici mogu vrednovati učenje i rezultate ostalih učenika, posebno nakon prezentiranja različitih individualnih i skupnih radova.**

 **Vrednovanje naučenog** provodi se najčešće nakon obrađene nastavne teme i **rezultira ocjenom**. Potrebno je kombinirati pisano i usmeno vrednovanje te primjenjivati raznovrsne tehnike i metode vrednovanja naučenog. Kognitivna složenost zadataka i aktivnosti koje se vrednuju trebaju se podudarati s kognitivnom složenosti očekivanih ishoda učenja.

 **PISANE PROVJERE** – 4 pisane provjere znanja tijekom školske godine

 -1 kratka provjera znanja (u rujnu)

**USMENE PROVJERE ZNANJA** -sukladno Pravilniku provode se nenajavljeno i na svakom nastavnom satu; 1 do 2 usmene provjere tijekom školske godine ili i više, ako je potrebno

 • pisane provjere sastoje se od **više vrsta zadataka različitog tipa**: zaokruživanje, nadopunjavanje, povezivanje, kronološki poredak, snalaženje na povijesnom zemljovidu, razvrstavanje, definiranja pojmova te opširnijih zadataka u kojima treba nešto opisati, objasniti ili zaključiti (povijesni izvori)

**Svi oblici provjera znanja provode se u skladu s Pravilnikom o načinima,postupcima i elementima vrednovanja učenika u osnovnoj i srednjoj školi.**

 • tijekom godine se vrednuje:

* usvojenost, razumijevanje i povezivanje sadržaja
* snalaženje u vremenu i prostoru (pov.zemljovid,lente vremena,kronologija )
* kreativnost, aktivnost i samostalnost pri izradi i prezentiranju svih vrsta radova
* primjena znanja i izrada prezentacija, plakata, pisanih radova i ostalih dogovorenih zadataka

**Elementi vrednovanja učenica i učenika 5.r.osnovne škole:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Elementi vrednovanja**:** | IX. | X. | XI. | XII. | I. | II. | III. | IV. | V. | Zaključna ocjena |
| **Činjenično znanje**  |  |  |  |  |  |  |  |  |  |  |
| **Konceptualno znanje** |  |  |  |  |  |  |  |  |  |  |
| **Proceduralno znanje** |  |  |  |  |  |  |  |  |  |  |

**1. činjenično znanje** (poznavanje i razumijevanje događaja, pojava, procesa, pojmova, osoba i povijesne terminologije);

**2. konceptualno znanje** (poznavnje i korištenje uzročno-posljedičnih odnosa, povijesne kronologije, povijesnoga kontinuiteta i općih društvenih promjena, uporaba povijesnog zemljovida i poznavnje povijesnih izvora i stavljanje istih u povijesni kontekst)

**3. proceduralno znanje** (uporaba, primjena i interpretacija povijesnih izvora, kreiranje povijesnih zemljovda i rad na njima, kreiranje i izlaganje samostalnih radnih zadataka i pisanih radova (eseji, radni listići, ppt), opći odnos prema radu;

 **Domaća zadaća, nošenje pribora:**

Učenice i učenici dobivaju domaću zadaću kontinuirano (odgovaranje na pitanja iz udžbenika i radne bilježnice, analiza izvora i povijesnih zemljovida, interpretacija i prezentiranje uradaka, ppt ) te se odnos prema pisanju zadaće, kao i nošenje pribora, upisuje u bilješke.

 **Svi oblici provjera znanja provode se u skladu s Pravilnikom o načinima,postupcima i elementima vrednovanja učenika u osnovnoj i srednjoj školi.**

**Diferenciranje ocjene po elementima praćenja uspjeha - kriteriji ocjenjivanja učenica i učenika**

|  |  |
| --- | --- |
|  | **1. ČINJENIČNO ZNANJE****(poznavanje događaja, pojava, procesa, pojmova, osoba ,činjenica, povijesne terminologije)** |
| Odličan (5):  | **Zna te samostalno objašnjava sve tražene povijesne događaje, pojave, procese, pojmove, osobe i činjenice te ih samostalno i cjelovito objašnjava. Točno koristi povijesnu terminologiju. Ne traži pomoć učitelja/učiteljice.** |
| Vrlo dobar(4): | **Zna** **većinu povijesnih događaja, pojava, procesa, pojmova, osoba i činjenica te ih objašnjava uz manju pomoć učitelja/učiteljjice. Koristi terminologiju uz manje pogreške i nesigurnost,ali većinom točno.** |
| Dobar (3): | **Prepoznaje  samo najvažnije i pojedine događaje, pojave, procese, pojmove, osobe i činjenice te ih producira uz čestu pomoć nastavnika. Nesiguran/nesigurna je u naučeno. Površno koristi terminologiju.** |
| Dovoljan (2):  | **Prisjeća se i nepovezano producira glavne povijesne događaje, pojave, procese, pojmove, osobe i činjenice isključivo uz veliku pomoć učitelja. Često griješi i nije samostalan/samostalna.** |
| Nedovoljan (1):  | **Učenica/učenik nije dosegla/ao minimalni standard činjeničnog znanja. Izjavljuje da nije spremna/spreman.Ne može niti uz dodatnu pripomoć učitelja riješiti zadane zadatke.Izjavljuje “nisam učio/učila”.** |

|  |  |
| --- | --- |
|  | **2. KONCEPTUALNO ZNANJE****(poznavnje uzročno-posljedičnih odnosa, povijesne kronologije, povijesnoga kontinuiteta i općih društvenih promjena, uporaba povijesnog zemljovida i poznavnje povijesnih izvora te stavljanje istih u povijesni kontekst)** |
| Odličan (5):  | **Samostalno i točno pronalazi sve potrebne podatke na zemljovidu i legendi, cjelovito rješava pitanja kronološkog redanja i argumentira uzročno-posljedične odnose, razumije povijesni kontinuitet i društvene promjene te povezuje povijesne izvore s njihovim vremensko-prostorim nastankom.**  |
| Vrlo dobar(4): |  **Pronalazi većinu podataka na zemljovidu i legendi, uglavnom točno rješava pitanja kronološkog redanja i argumentira uzročno-posljedične odnose, uglavnom razumije povijeni kontinuitet i društvene promjene te povezuje povijesne izvore s njihovim vremensko-prostorim nastankom uz rijetku pripomoć učitelja/učiteljice.** |
| Dobar (3): | **Pronalazi samo najvažnije i pojedine podatke na zemljovidu i legendi, djelomično rješava pitanja kronološkog redanja, površno argumentira uzročno-posljedične odnose, slabije razumije povijeni kontinuitet i društvene promjene te slabije povezuje povijesne izvore s njihovim vremensko-prostorim nastankom uz čestu pomoć nastavnika. Nesiguran/nesigurna u naučeno.** |
| Dovoljan (2):  | **Samo uz nastavnikovu pomoć uočava podatke na zemljovidu i legendi, neuspješno rješava pitanja kronološkog redanja, nesupješno argumentira uzročno-posljedične odnose, pogrešno razumije povijesni kontinuitet i društvene mijene te neuspješno povezuje povijesne izvore s njihovim vremensko-prostorim nastankom. Učenik je nesiguran te ne može samostalno riješiti većinu zadataka.** |
| Nedovoljan (1):  | **Niti uz nastavnikovu pomoć ne uočava podatke na zemljovidu i legendi, ne rješava pitanja kronološkog redanja, ne argumentira uzročno-posljedične odnose, ne razumije povijeni kontinuitet i društvene mijene te ne povezuje povijesne izvore s njihovim vremensko-prostorim nastankom. Učenica/učenik nije dosegla/ao minimalni standard konceptualnog znanja. Izjavljuje da nije spremna/spreman ili da nije učio/učila.** |

|  |  |
| --- | --- |
|  | **3. PROCEDURALNO ZNANJE****uporaba i interpretacija povijesnih izvora, kreiranje povijesnih zemljovda i rad na njima, kreiranje i izlaganje samostalnih radnih zadataka i pisanih radova, empatijski pristup i opći odnos prema radu…)** |
| Odličan (5):  | **Razumije i vrednuje povijesne izvore , cjelovito izrađuje povijesne zemljovde, vrši njihovu analizu i prati njihovu tematiku, cjelovito i kreativno kreira i izlaže samostalne radne zadatake i pisane radove (plakate, ppt , itd). Učenica/učenik pokazuje kreativnost, izrazitu aktivnost, motivaciju i interes za učenjem i napretkom.U potpunosti prati upute za izvršenje zadatka.** |
| Vrlo dobar(4): | **Razumije i vrednuje povijesne izvore , kreira povijesne zemljovde, vrši njihovu analizu i prati njihovu tematiku uz manje propuste. Potrebna je minimalna pomoć učitelja/učiteljice.Kreira i izlaže samostalne radne zadatake i pisane radove uz manje pogreške i pomoć učitelja/učiteljice . Učenica/učenik uglavnom pokazuje zanimanje i motivaciju za učenjem.Uglavnom prati upute za izvršenje zadataka.** |
| Dobar (3): | **Slabije razumije i vrednuje smisao, značenje i pouzdanost povijesnih izvora (slikovnih, pisanih), površno kreira povijesne zemljovde, vrši njihovu analizu i prati njihovu tematiku, površno i necjelovito kreira i izlaže samostalne radne zadatake i pisane radove. Učenica/učenik samo povremeno pokazuje aktivnost i interes za učenjem i izvršavanjem zadataka te često ne prati upute za izradu zadataka, npr.ppt, plakata i sl.** |
| Dovoljan (2):  | **Samo prepoznaje značenje i pouzdanost povijesnih izvora (slikovnih, pisanih), neuspješno kreira povijesne zemljovde, vrši njihove analize i neuspješno prati njihovu tematiku, pogrešno kreira i izlagaže samostalne radne zadatake i pisane radove. Učenica/učenik ne pokazuje aktivnost, motivaciju i interes učenjem te ju/ga se na rad mora opominjati i poticati. Rijetko prati upute za rad.** |
| Nedovoljan (1):  | **Ne prepoznaje značenje i pouzdanost povijesnih izvora (slikovnih, pisanih), ne može kreirati povijesne zemljovde, izvršiti njihovu analizu niti pratiti njihovu tematiku, ne prihvaća i ne sudjeluje u samostalnim radnim zadatacima te ne piše pisane radove. Učenica/učenik nije dosegla/ao minimalni standard proceduralnog znanja. Učenica/učenik ne pokazuje interes i ne izvršava obveze tijekom nastave povijesti.** |

|  |  |  |  |  |
| --- | --- | --- | --- | --- |
| **ELEMENTI** | **ODLIČAN** | **VRLO DOBAR** | **DOBAR** | **DOVOLJAN** |
| SADRŽAJTema | Sadržaj je točan i jasan. Poštivana tema. Izrazito kreativno i zanimljivo organiziran sadržaj. | Sadržaj je uglavnom točan i jasan. Poštivana tema. Manji dijelovi sadržaja nejasni ili nepovezani. Većim dijelom kreativan. | Sadržaj je većim dijelom nejasan, preopširan i odstupa od teme. Nedostaje kreativnosti. | Sadržaj je nejasan, preopširan i ne prati temu.Nema kreativnosti. |
|  IZGLED | Uredan, pregledan, sustavan, slike prate tekst, izvrstan omjer teksta i slika  | Uglavnom uredan i pregledan.Omjer slike i teksta je većinom dobar uz manja odstupanja. | Uočava se neurednost i nepreglednost.Omjer slike i teksta je dobar uz česta odstupanja. | Neuredan i nepregledan. Previše slika ili teksta.Tekst ne prati slike. |
| IZLAGANJE | Samostalno, sustavno, jasno, bez čitanja,ispravna gestikulacija,razumije sadržaj. | Pomalo nesigurno,no i dalje razumije te jasno i sustavno izlaže. Uglavnom ispravne gestikulacije s rijetkim čitanjem. | Većinom nesigurno, čita tekst, tih/tiha, neprimjerene gestikulacije. Djelomično ne razumije sadržaj. | Ne poznaje sadržaj, čita tekst koji ne razumije, neprimjeren ton i držanje. |

**Kriterij vrednovanja prezentacije i plakata**

Ocjena nedovoljan-učenik/učenica u potpunosti nisu poštivali temu, sadržaji su netočni, rad je izrazito neuredan ili uništen, nisu donijeli rad na vrednovanje, u potpunosti nisu poštivali zadane elemente, ne žele prezentirati rad.

|  |
| --- |
|  **KRITERIJI VREDNOVANJA ZA PISANE OBLIKE PROVJERE** |
|  |

81 – 100 % riješenih zadataka – odličan (5)

71 – 80 % riješenih zadataka – vrlo dobar (4)

61-70 % riješenih zadataka – dobar (3)

50 - 60 % riješenih zadataka – dovoljan (2)

do 49 % riješenih zadataka – nedovoljan (1)

 **ISPRAVAK NEGATIVNIH OCJENA**

Negativan ocjena se ispravlja odradom sadržaja zbog kojih se dobila negativna ocjena.

**ZAKLJUČIVANJE OCJENA**

Zaključna ocjena proizlazi iz sva tri jednakovrijedna elementa vrednovanja te ne mora pratiti aritmetičku sredinu. U obzir se uzimaju i sve bilješke učitelja o radu učenika tijekom školske godine.